**15.06.2022**

**E-pasta nosaukums**

Par personas tiesībām saņemt no valsts budžeta apmaksātos veselības aprūpes pakalpojumus, t.sk. kompensējamos medikamentus

**E-pasta teksts**

Nacionālā veselības dienesta (turpmāk – Dienests) Kontroles un uzraudzības departaments  (turpmāk – KUD) veicot no valsts budžeta apmaksāto veselības aprūpes pakalpojumu uzraudzības pārbaudes ir konstatējis, ka ārstniecības personas, sniedzot valsts apmaksātos veselības aprūpes pakalpojumus, t.sk. izrakstot receptes ar valsts kompensāciju, ne vienmēr pārliecinās par personas tiesībām saņemt no valsts budžeta apmaksātos veselības aprūpes pakalpojumus, tādējādi medikamentu vērtība tiek kompensēta no valsts budžeta līdzekļiem personām, kas nav tiesīgas saņemt valsts apmaksātos pakalpojumus.

Ņemot vērā uzraudzības ietvaros konstatēto, KUD ir sagatavojis informatīvu vēstuli līgumpartneriem Par personas tiesībām saņemt no valsts budžeta apmaksātos veselības aprūpes pakalpojumus, t.sk. kompensējamos medikamentus (skat. Pielikumā), vēršot uzmanību uz ārstniecības personu pienākumu  pirms veselības aprūpes pakalpojuma sniegšanas pārbaudīt personas reģistrāciju veselības aprūpes pakalpojumu saņēmēju reģistrā.

